CELEX: 62007FN0136
Language: hu
Date: 2007-12-06 00:00:00
Title: F-136/07. sz. ügy: 2007. december 6-án benyújtott kereset – Nijs kontra Számvevőszék

29.3.2008   
            
            
               HU
            
            
               Az Európai Unió Hivatalos Lapja
            
            
               C 79/37
            
         2007. december 6-án benyújtott kereset – Nijs kontra Számvevőszék
   (F-136/07. sz. ügy)
   (2008/C 79/71)
   Az eljárás nyelve: francia
   Felek
   
      Felperes: Bart Nijs (Aalst, Belgium) (képviselő: F. Rollinger ügyvéd)
   
      Alperes: Európai Számvevőszék
   A jogvita tárgya és leírása
   Egyrészt a kinevezésre jogosult hatóság 2007. szeptember 5-i, a felperest fegyelmi eljárás következtében az AD 9 besorolási fokozat 5. fizetési fokozatába visszaminősítő, másrészt a felperes felfüggesztéséről, vele szemben igazgatási vizsgálat megindításáról, valamint 2007. évi, AD 11 besorolási fokozatba történő előléptetésének mellőzéséről szóló határozatainak megsemmisítése. Vagyoni és nem vagyoni kár megtérítése iránti kérelem.
   Kereseti kérelmek
   
               —
            
            
               A Törvényszék semmisítse meg a kinevezésre jogosult hatóság 2007. szeptember 5-i, a felperesnek a 2006. szeptember 6-án megindított fegyelmi eljárás következtében az AD 9 besorolási fokozat 5. fizetési fokozatába történő visszaminősítéséről szóló határozatát;
            
         
               —
            
            
               a Törvényszék semmisítse meg az ehhez kapcsolódó és utólag hozott határozatokat, többek között a felperes tisztségéből való felfüggesztését kimondó 2006. szeptember 26-i, a felperessel szemben igazgatási vizsgálat megindításáról szóló 2007. szeptember 27-i, és a felperes 2007. évi, AD 11 besorolási fokozatba történő előléptetését mellőző határozatát;
            
         
               —
            
            
               a Törvényszék semmisítse meg a Számvevőszék zárt ülésének Michel Hervé megbízatását 2007. július 1-jétől újabb hat évre meghosszabbító, 2007. március 8-i határozatát;
            
         
               —
            
            
               a Törvényszék kötelezze a Számvevőszéket a felperest a fegyelmi eljárás során és azt követően ért 10 000 euró összegű nem vagyoni kár megtérítésére, valamint annak a vagyoni kárnak a megtérítésére amelyet a felperes által az utolsó előléptetési határozatok hatálybalépése óta felvett és azon illetmények között fennálló különbség alkot, amelyekre a felperes az említett határozatok hatálybalépésekor történő előléptetése esetén jogosult lett volna;
            
         
               —
            
            
               a Törvényszék kötelezze a Számvevőszéket a költségek viselésére.